CELEX: 31983R2053
Language: hr
Date: 1983-07-20 00:00:00
Title: Uredba Komisije (EEZ) br. 2053/83 od 20. srpnja 1983. o razvrstavanju robe u tarifni podbroj 32.04 A IV Zajedničke carinske tarife

02/Sv. 016
            
            
               HR
            
            
               Službeni list Europske unije
            
            
               4
            
         31983R2053
   
               L 202/5
            
            
               SLUŽBENI LIST EUROPSKE UNIJE
            
            
               20.07.1983.
            
         
      UREDBA KOMISIJE (EEZ) br. 2053/83
   od 20. srpnja 1983.
   o razvrstavanju robe u tarifni podbroj 32.04 A IV Zajedničke carinske tarife
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1) kako je zadnje izmijenjena Aktom o pristupanju Grčke, a posebno njezin članak 3.,
   budući da je zbog osiguranja jedinstvene primjene nomenklature Zajedničke carinske tarife potrebno utvrditi odredbe za tarifno razvrstavanje ekstrakta paprike, koji posjeduje sljedeća svojstva:
   
               —
            
            
               izgled: tekućina visoke viskoznosti, obojena, izrazito tamnocrvene boje,
            
         
               —
            
            
               miris i okus: aromatičan, sličan paprici, ne papren,
            
         
               —
            
            
               pepeo: maseni udio 0,49 %,
            
         
               —
            
            
               esencijalna ulja: 0,15 ml/100 g,
            
         
               —
            
            
               kapsaicin: nezamjetan – načelo paprenog okusa,
            
         
               —
            
            
               glukoza: maseni udio 0,01 %,
            
         
               —
            
            
               saharoza: nezamjetna,
            
         
               —
            
            
               trigliceridi: pozitivan test,
            
         
               —
            
            
               kapsantin: oko 2,2 g/kg (oko 60 000 jedinica boje EOA (Essential Oil Association);
            
         budući da se tarifni broj 32.04 Zajedničke carinske tarife, priložene Uredbi Vijeća (EEZ) br. 950/68 (2) kako je zadnje izmijenjena Uredbom (EEZ) br. 604/83 (3), među ostalim, odnosi na tvari za bojenje biljnog podrijetla (uključujući ekstrakt za bojenje iz drva i ostale biljne ekstrakte za bojenje, osim indiga);
   budući da predmetni proizvod, koji je biljni ekstrakt, posjeduje svojstva tvari za bojenje biljnog podrijetla iz tarifnog broja 32.04; budući da se, u okviru tarifnog broja 32.04, za predmetni proizvod mora izabrati tarifni podbroj 32.04 A IV;
   budući da su mjere predviđene u ovoj Uredbi u skladu s mišljenjem Odbora za nomenklaturu Zajedničke carinske tarife,
   DONIJELA JE OVU UREDBU:
   Članak 1.
   Proizvod koji se sastoji od ekstrakta paprike i posjeduje sljedeća svojstva:
   
               —
            
            
               izgled: tekućina visoke viskoznosti, obojena, izrazito tamnocrvene boje,
            
         
               —
            
            
               miris i okus: aromatičan, sličan paprici, ne papren,
            
         
               —
            
            
               pepeo: maseni udio 0,49 %,
            
         
               —
            
            
               eterična ulja: 0,15 ml/100 g,
            
         
               —
            
            
               kapsaicin: nezamjetan – načelo paprenog okusa,
            
         
               —
            
            
               glukoza: maseni udio 0,01 %,
            
         
               —
            
            
               saharoza: nezamjetna,
            
         
               —
            
            
               trigliceridi: pozitivan test,
            
         
               —
            
            
               kapsantin: oko 2,2 g/kg (oko 60 000 jedinica boje EOA (Essential Oil Association)),
            
         razvrstava se u Zajedničku carinsku tarifu pod tarifni podbroj:
   
               32.04
            
            
               Tvari za bojenje biljnog podrijetla (uključujući ekstrakt za bojenje iz drva i ostale biljne ekstrakte za bojenje, osim indiga) ili životinjskog podrijetla:
               
                           A.
                        
                        
                           Tvari za bojenje biljnog podrijetla:
                           
                                       IV.
                                    
                                    
                                       Ostalo.
                                    
                                 
                     
         Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 1983.
      
         
            Za Komisiju
         
         Karl-Heinz NARJES
         
         
            Član Komisije
         
      
   
   
      (1)  SL L 14, 21.1.1969., str. 1.
   
      (2)  SL L 172, 22.7.1968., str. 1.
   
      (3)  SL L 72, 18.3.1983., str. 3.